স্থানীয় পুলিশ ও প্রত্যক্ষদর্শী সূত্রে জানা যায়, হামলাকারী প্রথমে একটি গাড়িতে বিস্ফোরক জাতীয় দ্রব্য ছুড়ে মেরে আগুন লাগিয়ে দেন। পরে হাতে থাকা বড় ছুড়ি নিয়ে পালিয়ে যাওয়ার চেষ্টা করেন। এ সময় তিনি এলোপাতাড়ি তিনজনকে ছুরিকাঘাত করেন। এতে ঘটনাস্থলে একজন মারা যান। পুলিশ বাধা দেওয়ার চেষ্টা করলে পুলিশের ওপরও হামলা চালান ওই ব্যক্তি। পরে পুলিশ গুলি চালালে ওই ব্যক্তি আহত হন। হাসপাতালে নেওয়ার পর তিনি মারা যান। ভিক্টোরিয়া রাজ্য পুলিশ ঘটনাটিকে সন্ত্রাসী কর্মকাণ্ড হিসেবে নিশ্চিত করে প্রাথমিক তদন্ত শুরু করেছে। পুলিশ তাঁকে শনাক্ত করতে পারলেও আপাতত পরিচয় প্রকাশ করা হবে না বলে জানিয়েছে।